Philippe Douste-Blazy

Philippe Douste-Blazy (født 1953) er en fransk lege og politiker. Han tilhørte først Union pour la Démocratie Française, senere Union pour un mouvement populaire (UMP). Han har vært helseminister, kulturminister og utenriksminister i Frankrike og er siden 2008 visegeneralsekretær i FN.

Douste-Blazy er utdannet lege. Han arbeidet ved Université de Toulouse der han i 1988 ble professor i medisin.«Biographical Note», Secretary-General, SG/A/1119, BIO/3962, DEV/2659. 

I 1989 ble han innvalgt i Europaparlamentet og samme år ble han ordfører i Lourdes. Han ble i 1997 første gang innvalgt i Frankrikes nasjonalforsamling. Douste-Blazy har hatt en rekke ministerposter. Han har vært helseminister i to perioder, først 1993 til 1995 og deretter 2004 til 2005. Fra 2005 til 2007 var han utenriksminister.

Douste-Blazy ble i 2008 utnevnt til FNs spesialrådgiver for innovativ finansiering av utvikling og formann i Unitaid. Han har rang av visegeneralsekretær. I denne posten har han vært forkjemper for solidaritetsskatter,«Solidaritetsskatter kan gi milliarder til utvikling», Bistandsaktuelt, 27. mai 2011. som kan innbringe midler til kjøp av medisiner mot hiv/aids, malaria og tuberkulose.

Kong Harald utnevnte i 2014 Douste-Blazy til kommandør av Den Kongelige Norske Fortjenstorden «for fortjenstfullt virke for fremme av helseomsorg internasjonalt.»«Utnevnelser til Fortjenstordenen», kongehuset.no, 13. januar 2015. Lest 16. januar 2015.

 Referanser 

 Eksterne lenker 


 Biografi, Frankrikes nasjonalforsamling

Kategori:Franske utenriksministre
Kategori:Franske professorer
Kategori:Franske leger
Kategori:Kardiologer
Kategori:Personer tilknyttet FN
Kategori:Franske medlemmer av Europaparlamentet
Kategori:Den Kongelige Norske Fortjenstorden
Kategori:Personer fra Lourdes